《刘园九日燕同寮效陶谢体》
宋代·吴泳

霜林剪生绡，烟树织晴绮。
万宝新告成，百工亦休止。
嘉辰属南山，彡事如栗里。
谬为陶长官，宁惜此中醉。
良朋况知心，健会不论齿。
鸱夷自挈携，猩笔漫游戏。
清欢别有趣，真乐本无味。
菊花之隐逸，亦欲妃君子。
独於萧艾中，保此生色睟。
凉飔忽吹衣，白露皓如洗。
兑随数至剥，剥落从此始。
拟将九九节，便作阳月纪。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。